ꯄꯥꯍꯦꯂꯥ ꯕꯥꯏꯁꯥꯈ ꯅꯠꯇ꯭ꯔꯒ ꯄꯣꯌꯥꯂꯥ ꯕꯥꯏꯁꯥꯈ ( ꯕꯦꯡꯒꯂꯤ ꯀꯦꯂꯦꯟꯗꯔꯒꯤ ꯑꯍꯥꯟꯕ ꯊꯥꯒꯤ ꯱ꯁꯨꯕꯥ ꯅꯨꯃꯤꯠ ) ꯑꯁꯤ ꯕꯦꯉ꯭ꯒꯂꯤ ꯑꯅꯧꯕ ꯆꯍꯤꯒꯤ ꯑꯍꯥꯟꯕ ꯅꯨꯃꯤꯠꯅꯤ, ꯃꯁꯤꯕꯨ ꯕꯦꯡꯒꯂꯤ ꯑꯅꯧꯕ ꯆꯍꯤ ꯍꯥꯌꯅꯥꯁꯨ ꯈꯉꯅꯩ. ꯅꯨꯃꯤꯠ ꯑꯁꯤ ꯕꯉ꯭ꯒꯥꯂꯤ ꯄꯨꯝꯅꯃꯛꯀꯤ ꯆꯠꯅꯕꯤꯒꯤ ꯑꯣꯏꯕꯥ ꯑꯅꯧꯕ ꯆꯍꯤꯒꯤ ꯀꯨꯝꯃꯩꯅꯤ. ꯅꯨꯃꯤꯠ ꯑꯁꯤ ꯕꯉ꯭ꯒꯂꯥꯗꯦꯁ ꯑꯃꯁꯨꯡ ꯚꯥꯔꯇꯀꯤ ꯋꯦꯁ꯭ꯠ ꯕꯦꯉ꯭ꯒꯂꯗꯥ ꯑꯅꯧꯕꯥ ꯆꯍꯤ ꯍꯥꯏꯅ ꯑꯈꯟꯅꯕꯥ ꯀꯨꯝꯃꯩꯁꯤꯡꯒꯥ ꯂꯣꯏꯅꯅ ꯄꯥꯡꯊꯣꯛꯏ ꯫ ꯇ꯭ꯔꯤꯄꯨꯔꯥꯗꯥ ꯂꯩꯕꯥ ꯕꯉ꯭ꯒꯥꯂꯤꯁꯤꯡꯅꯁꯨ ꯀꯨꯝꯃꯩ ꯑꯁꯤꯗꯥ ꯁꯔꯨꯛ ꯌꯥꯔꯤ. ꯄꯣꯍꯦꯂꯥ ꯕꯥꯏꯁꯥꯈ ꯑꯁꯤ ꯕꯉ꯭ꯒꯂꯥꯗꯦꯁꯇꯥ ꯂꯩꯕꯥꯛꯀꯤ ꯀꯨꯝꯃꯩ ꯑꯃꯥ ꯑꯣꯏꯅ ꯄꯥꯡꯊꯣꯀꯏ. ꯑꯁꯤꯒꯨꯝꯕꯥ ꯃꯑꯣꯡꯗꯥ ꯃꯁꯤꯕꯨ ꯕꯦꯉ꯭ꯒꯂꯤꯁꯤꯡꯒꯤ ꯃꯥꯂꯦꯃꯒꯤ ꯑꯣꯏꯕꯥ ꯐꯣꯜꯀ ꯀꯨꯝꯍꯩ ꯐꯤꯌꯣꯡ ꯑꯃꯥ ꯑꯣꯏꯅꯥ ꯂꯧꯅꯩ. ꯄꯣꯍꯦꯂ ꯕꯥꯏꯁꯥꯈꯀꯤ ꯊꯧꯔꯝ ꯑꯁꯤ ꯑꯔꯤꯕꯥ ꯙꯥꯀꯥꯒꯤ ꯃꯨꯁ꯭ꯂꯤꯝ ꯃꯍꯤꯐꯔꯥ ꯀꯝꯝꯌꯨꯅꯤꯇꯤꯗꯒꯤ ꯍꯧꯈꯤ ꯫ 

ꯃꯁꯤꯒꯤ ꯀꯨꯝꯃꯩ ꯑꯁꯤ ꯒ꯭ꯔꯦꯒꯔꯤꯌꯟ ꯀꯦꯂꯦꯟꯗꯔꯒꯤ ꯃꯇꯨꯡ ꯏꯟꯅꯥ ꯆꯍꯤ ꯈꯨꯗꯤꯡꯒꯤ ꯑꯦꯞꯔꯤꯜ ꯱꯴ꯗ ꯕꯉ꯭ꯒꯂꯥꯗꯦꯁꯇ ꯄꯥꯡꯊꯣꯛꯏ ꯅꯨꯃꯤꯠ ꯑꯁꯤ ꯕꯥꯡꯂ ꯑꯦꯀꯥꯗꯦꯃꯤꯅꯥ ꯁꯦꯝꯕ ꯃꯣꯗꯔꯟ ꯕꯦꯡꯒꯂꯤ ꯀꯦꯂꯦꯟꯗꯔꯒꯤ ꯃꯇꯨꯡ ꯏꯟꯅꯥ ꯂꯦꯄꯊꯣꯀꯈ꯭ꯔꯦ. ꯋꯦꯁ꯭ꯠ ꯕꯦꯉ꯭ꯒꯂꯗꯥ ꯄꯣꯍꯦꯂꯥ ꯕꯥꯏꯁꯥꯈ ꯑꯁꯤ ꯆꯟꯗ꯭ꯔꯁꯧꯔ ꯕꯦꯡꯒꯂꯤ ꯀꯦꯂꯦꯟꯗꯔꯒꯤ ꯃꯇꯨꯡ ꯏꯟꯅꯥ ꯑꯦꯞꯔꯤꯜ ꯱꯵ꯗꯥ ꯄꯥꯡꯊꯣꯀꯏ. ꯅꯨꯃꯤꯠ ꯑꯁꯤ ꯕꯉ꯭ꯒꯂꯥꯗꯦꯁ ꯑꯃꯁꯨꯡ ꯋꯦꯁ꯭ꯠ ꯕꯦꯡꯒꯥꯂꯗꯁꯨ ꯃꯤꯌꯥꯃꯒꯤ ꯁꯨꯇꯤ ꯑꯣꯏꯅꯥ ꯂꯧꯅꯔꯤ ꯫ ꯊꯥꯛ ꯈꯨꯗꯤꯡꯃꯛꯀꯤ ꯕꯤꯖꯤꯅꯦꯁꯃꯦꯅꯁꯤꯡꯅꯥ ꯅꯨꯃꯤꯠ ꯑꯁꯤꯕꯨ ꯑꯅꯧꯕꯥ ꯕꯤꯖꯤꯅꯦꯁ ꯑꯃꯥ ꯍꯧꯗꯣꯛꯅꯕꯒꯤ ꯈꯨꯗꯣꯡꯆꯥꯕꯥ ꯑꯃꯥ ꯑꯣꯏꯅ ꯇꯔꯥꯝꯅ ꯑꯣꯛꯂꯤ ꯫

ꯀꯨꯝꯃꯩ ꯑꯁꯤ ꯊꯧꯔꯝ ꯄꯔꯦꯡ, ꯃꯦꯂꯥ, ꯄꯟꯇꯚꯇꯥ ꯆꯥꯕ, ꯍꯥꯂꯈꯥꯇꯥ ꯍꯥꯡꯗꯣꯀꯄꯥ ꯑꯁꯤꯅꯆꯤꯡꯕꯥ ꯇꯣꯉꯥꯟ ꯇꯣꯉꯥꯅꯕꯥ ꯊꯕꯛ ꯊꯧꯔꯃꯁꯤꯡꯒꯤ ꯈꯨꯠꯊꯥꯡꯗꯥ ꯄꯥꯡꯊꯣꯀꯏ. ꯕꯦꯡꯒꯂꯤ ꯑꯅꯧꯕꯥ ꯆꯍꯤꯒꯤ ꯆꯠꯅꯕꯤꯒꯤ ꯑꯣꯏꯕꯥ ꯁꯨꯚꯦꯆ꯭ꯁꯥ ꯑꯁꯤ "ꯁꯨꯚ ꯅꯕꯥꯕꯔꯁ"ꯅꯤ. ꯑꯅꯧꯕ ꯆꯍꯤꯒꯤ ꯃꯇꯝꯗ ꯕꯦꯡꯒꯂꯥꯗꯦꯁꯇꯥ ꯃꯉ꯭ꯒꯜ ꯁꯣꯚꯥꯖꯥꯠꯔꯥ ꯄꯥꯡꯊꯣꯛꯏ ꯫ 

ꯕꯦꯉ꯭ꯒꯂꯤ ꯀꯦꯂꯦꯟꯗꯔꯒꯤ ꯃꯇꯨꯡ ꯏꯟꯅꯥ ꯍꯤꯖꯔꯤ ꯑꯃꯁꯨꯡ ꯈ꯭ꯔ꯭ꯏꯁ꯭ꯠꯌꯥꯅꯒꯤ ꯆꯍꯤꯒꯤ ꯃꯔꯛꯇꯥ ꯂꯩꯔꯤꯕ ꯃꯔꯨ ꯑꯣꯏꯕꯥ ꯈꯦꯠꯅꯕ ꯑꯁꯤ ꯍꯤꯖꯔꯤ ꯆꯍꯤ ꯑꯁꯤ ꯊꯥꯒꯤ ꯍꯤꯁꯥꯕꯅꯥ ꯂꯦꯄꯊꯣꯀꯏ, ꯑꯗꯨꯒꯥ ꯈ꯭ꯔ꯭ꯏꯁ꯭ꯠꯌꯥꯅꯒꯤ ꯆꯍꯤ ꯑꯁꯤ ꯏꯟꯇꯔꯅꯦꯁ꯭ꯅꯦꯜ ꯁ꯭ꯇꯦꯟꯗꯔꯗꯀꯤ ꯃꯇꯨꯡ ꯏꯟꯅꯥ ꯂꯦꯄꯊꯣꯀꯏ. ꯃꯔꯝ ꯑꯁꯤꯅꯥ ꯍꯤꯖꯔꯤ ꯆꯍꯤꯗꯥ ꯑꯅꯧꯕꯥ ꯇꯥꯡ ꯑꯁꯤ ꯅꯨꯃꯤꯗꯥꯡꯒꯤ ꯑꯇꯤꯌꯥꯗꯥ ꯑꯅꯧꯕꯥ ꯊꯥ ꯎꯕꯥ ꯐꯪꯂꯕꯥ ꯃꯇꯨꯡꯗꯥ ꯍꯧꯏ, ꯑꯃꯁꯨꯡ ꯈ꯭ꯔ꯭ꯏꯁ꯭ꯠꯌꯥꯟ ꯆꯍꯤꯗꯥ ꯑꯅꯧꯕ ꯅꯨꯃꯤꯠ ꯑꯁꯤ 00:00 ꯗꯒꯤ ꯍꯧꯏ. ꯄꯣꯍꯦꯂꯥ ꯕꯥꯏꯁꯥꯈ ꯑꯁꯤ ꯑꯌꯨꯛꯀꯤ ꯄꯨꯡ ꯱꯲:꯰꯰ꯗꯒꯤ ꯍꯧꯔꯒꯥ ꯅꯨꯃꯤꯠ ꯊꯣꯀꯄꯥ ꯃꯇꯃꯗꯥ ꯍꯧꯒꯗꯕꯔꯥ ꯍꯥꯏꯕꯒꯤ ꯃꯇꯥꯡꯗꯥ ꯋꯥꯈꯜꯂꯣꯟ ꯈꯦꯟꯅꯕꯥ ꯂꯩ꯫ ꯇ꯭ꯔꯦꯗꯤꯁ꯭ꯅꯦꯜ ꯕꯦꯡꯒꯂꯤ ꯗꯦ ꯀꯥꯎꯟꯇ ꯇꯧꯕꯒꯤ ꯁꯤꯁ꯭ꯇꯦꯝ ꯑꯁꯤ ꯅꯨꯃꯤꯠ ꯊꯣꯛꯄꯗ ꯌꯨꯝꯐꯝ ꯑꯣꯏꯔꯕꯁꯨ, ꯕꯥꯡꯂꯥ ꯑꯦꯀꯥꯗꯦꯃꯤꯅꯥ ꯃꯁꯤꯒꯤ ꯅꯤꯌꯝ ꯑꯁꯤ ꯱꯴꯰꯲ ꯕꯤ.ꯏ. ꯑꯃꯁꯨꯡ ꯏꯟꯇꯔꯅꯦꯁ꯭ꯅꯦꯜ ꯄ꯭ꯔꯦꯛꯇꯤꯁꯀꯤ ꯃꯇꯨꯡ ꯏꯟꯅꯥ ꯆꯠꯅꯕ ꯑꯌꯨꯛ ꯄꯨꯡ ꯱꯲:꯰꯰ꯗꯥ ꯅꯨꯃꯤꯠ ꯀꯥꯎꯟꯇ ꯇꯧꯕꯒꯤ ꯁꯤꯁ꯭ꯇꯦꯝ ꯍꯧꯕꯒꯤ ꯅꯤꯌꯝ ꯆꯠꯅꯍꯅꯈꯤ ꯫

ꯃꯉ꯭ꯒꯜ ꯁꯣꯚꯥꯖꯥꯠꯔ, ꯙꯥꯀꯥ ꯌꯨꯅꯤꯚꯔꯁꯤꯇꯤꯒꯤ ꯃꯐꯝ.
ꯃꯉ꯭ꯒꯜ ꯄ꯭ꯔꯣꯁꯦꯁꯟ, ꯇꯤ.ꯑꯦꯁ.ꯁꯤ.
ꯕꯥꯏꯁꯥꯈꯤ ꯃꯦꯂꯥ.
ꯇ꯭ꯔꯦꯗꯤꯁ꯭ꯅꯦꯜ ꯑꯣꯏꯕꯥ ꯕꯥꯏꯁꯥꯈꯤ ꯃꯦꯂꯥꯗꯥ ꯁ꯭ꯇꯣꯜ ꯑꯃꯥ.
ꯙꯥꯀꯥꯒꯤ ꯏꯁ꯭ꯂꯥꯃꯄꯨꯔꯗꯥ ꯇꯦꯛꯁꯇꯥꯏꯜ ꯕꯤꯖꯤꯅꯦꯁ ꯑꯃꯒꯤ ꯍꯥꯂꯈꯥꯇꯥꯒꯤ ꯊꯧꯔꯝ.
ꯄꯥꯍꯦꯂꯥ ꯕꯥꯏꯁꯥꯈ, ꯕꯦꯉ꯭ꯒꯂꯤ ꯑꯅꯧꯕꯥ ꯆꯍꯤꯒꯤ ꯊꯧꯔꯃꯗꯥ ꯍꯤꯂꯁꯥ ꯉꯥ, ꯇꯣꯉꯥꯟ ꯇꯣꯉꯥꯅꯕꯥ ꯃꯈꯂꯒꯤ ꯁ꯭ꯇꯐ ꯑꯃꯁꯨꯡ ꯒ꯭ꯔꯤꯟ ꯆꯤꯂꯤꯁꯤꯡ ꯄꯟꯇꯥ ꯆꯦꯡꯒꯥ ꯂꯣꯌꯅꯅꯥ ꯄꯤꯖꯔꯤ ꯫

ꯃꯇꯦꯡ ꯂꯧꯔꯛꯐꯝ